钦定古今图书集成/明伦汇编/交谊典/第004卷 > 《停云》陶潜
## 钦定古今图书集成/明伦汇编/交谊典/第004卷 > 《停云》陶潜

《停云，思亲友也》。樽湛新醪，园列初荣。愿言不从，叹息弥襟。

霭霭停云，濛濛时雨。八表同昏，平路伊阻。静寄东轩，
春醪独抚。良朋悠邈，搔首延伫。

停云霭霭，时雨濛濛。八表同昏。平陆成江。有酒有酒，
闲饮东窗。愿言怀人。舟车靡从。

东园之树，枝条再荣。竞朋新好，以怡余情。人亦有言，
“日月于征。”安得促席，说彼平生。

翩翩飞鸟，息我庭柯。敛翮闲止，好声相和。岂无他人？
念子实多。愿言不获，抱恨如何。